
KRITIKE CRKVENIH I VJERNIČKIH KRUGOVA NA SADRŽAJ 
GLASA KONCILA OD 1963. DO 1972. GODINE 


Anto MIKIĆ, Zagreb — Miroslav AKMADŽA, Slavonski Brod 


Na temelju arhivske građe, relevantne literature i sadržaja Glasa Koncila, autori rada izno- 
se i analiziraju kritike koje su na sadržaj toga katoličkog (dvo)tjednika u prvom desetljeću 
njegova postojanja (1963. — 1972.) iznosili pojedini crkveni/vjernički krugovi i predstavnici 
crkvenih vlasti u Hrvatskoj: kardinal Franjo Šeper, (nad)biskup Franjo Kuharić, apostolski 
delegat i pronuncij Mario Cagna i drugi. Te su kritike iznesene u formi prosvjednih pisama 
uredništvu ili njegovu odgovornom uredniku (nad)biskupu Kuhariću — od kojih mnoga nisu 
bila objavljena ni poznata široj i zainteresiranoj znanstvenoj javnosti. Sadržaj Glasa Kon- 
cila u to je vrijeme, kako će u radu biti prikazano, bio predmetom kritika i na službenim i 
neslužbenim svećeničkim susretima, kao i na nekoliko zasjedanja Biskupske konferencije 
Jugoslavije. Osim što se u radu iznose novi uvidi na temu recepcije, tj. prihvaćenosti Glasa 
Koncila u tadašnjoj crkvenoj javnosti, njime se jasnije osvjetljavaju i prijepori koje je (post) 
koncilska obnova donijela u Katoličkoj crkvi u hrvatskom narodu na prijelazu iz 60-ih u 70- 
te godine 20 stoljeća. 


KLJUČNE RIJEČI: Glas Koncila, katolički tisak, Vladimir Pavlinić, Živko Kustić, Franjo 
Šeper, Franjo Kuharić. 


Uvod 


S obzirom na činjenicu da katoličkog tiska u Hrvatskoj od 1945. godine pa sve do njegove 
djelomične obnove početkom 60-ih godina 20. stoljeća gotovo da nije ni bilo,! ne začuđuje 
što je već od svog pojavljivanja u jesen 1963. godine Glas Koncila? naišao na velik interes 


! Usp. Mirko MATAUŠIĆ, »Prihvat Drugog vatikanskog koncila u Hrvatskoj na primjeru katoličkog tiska i 
odnosa Crkve prema medijima«, Časopis za suvremenu povijest, god 38, br. 2, Zagreb, 2006., str. 500 sl. 

? Novinama Glas Koncila prethodio je ciklostilom umnažani bilten Glas s Koncila čijih je jedanaest brojeva 
objavljeno od listopada do prosinca 1962. godine, u vrijeme odvijanja prve sjednice Drugoga vatikanskog 
koncila. No, taj bilten neće biti predmetom ovoga rada. 

ne samo tadašnjih komunističkih vlasti nego i crkvene/vjerničke javnosti. Dio tih reakcija 
Glas Koncila objavljivao je i na svojim stranicama — uglavnom u formi dopisa čitatelja — 
no neke reakcije postale su dostupne tek u novije vrijeme, otvaranjem arhivske građe iz 
toga vremena istraživačkoj javnosti. 


Nema sumnje da je Glas Koncila uživao, u početku svoga djelovanja skoro pa nepodi- 
jeljenu potporu crkvene javnosti i crkvene hijerarhije u zemlji. Najbolji je dokaz tomu 
činjenica da je njegova naklada od početnih 40.000 do kraja 1969. godine narasla na preko 
245.000 tiskanih primjeraka,“ što svjedoči o njegovu dobrom prijamu u crkvenoj javnosti 
i velikim naporima koje su svećenici i vjernici uložili u njegovu promociju i distribuciju, 
s obzirom na to da mu je pristup javnoj distribucijskoj mreži tiska bio onemogućen. Taj je 
list u više navrata i javno pohvaljivan: od »običnih« vjernika, preko svećenika i biskupa,“ 
pa sve do samog pape Pavla VI.“ 


No, osim pozitivnih reakcija i pohvala, djelovanje Glasa Koncila od samog je početka 
nailazilo i na kritike ne samo državnih vlasti, čime se u ovom radu nećemo baviti, nego 
i dijela crkvene, vjerničke javnosti, pa i samog vrha crkvene hijerarhije u zemlji. Te su 
kritike s vremenom mijenjale svoj fokus. U početku su se odnosile na promjene koje je 
donosio Drugi vatikanski koncil, nastavljene su s prigovorima moralno-etičke prirode na 
račun pojedinih objavljenih članaka u listu — što je uglavnom bilo obilježje kritika iz prvih 
godina njegova djelovanja — pa do sve oštrijih i raširenijih kritika na račun pisanja Glasa 
Koncila u drugoj polovici 60-ih i početkom 70-ih godina 20. stoljeća, koje bi se mogle 
sažeti u optužbama da taj list »uvozi« buntovništvo i »slučajeve« iz Crkve sa Zapada, 
ohrabruje »osporavanja« zakonitih crkvenih vlasti te zloporabljuje svoj utjecaj, pogrešno 
tumačeći ulogu katoličkog tiska u životu Crkve i svoje novinarske slobode. 


Mi ćemo se u ovom radu ograničiti na negativne kritike u razdoblju prvih deset godina 
postojanja Glasa Koncila, od 1963. do 1972. godine, u vrijeme dok je njegov glavni ured- 
nik bio Vladimir Pavlinić. Pritom ćemo se ponajprije osloniti na arhivsku građu, služeći 
se historiografskom metodom, te na objavljene članke u samom listu, koje ćemo, dijelom, 
podvrgnuti analizi sadržaja. 


1. Kritike obrade moralnih i teoloških pitanja u Glasu Koncila 


Prve kritike na račun Glasa Koncila odnosile su se na njegovo izvještavanje s Drugoga 
vatikanskog koncila (1962. — 1965.) i tumačenje pojedinih njegovih odluka, osobito u 


Opsežno istraživanje recepcije Glasa Koncila u prvih deset godina njegova postojanja napravljeno je za po- 
trebe izrade doktorskoga rada. Usp. Anto MIKIĆ, Crkveno i društveno značenje Glasa Koncila od 1963. do 
1972., doktorska disertacija obranjena na Hrvatskim studijima Sveučilišta u Zagrebu, Zagreb, 2016., osobito 
str. 72-149; 333-454. U pripremi ovoga rada rezultati diplomskog istraživanja ponovno su prerađeni i sažeti 
te dopunjeni novim izvorima i spoznajama. 

“Podatci o nakladi od 12. veljače 1972., u: Arhiv Glasa Koncila, ur. br. 5/1972. 

Usp. »Biskupi nam pišu. Biskupi Jugoslavije koji zasjedaju na II. Općem Vatikanskom Saboru svima 
svećenicima i vjernicima svojih biskupija pozdrav i blagoslov«, Glas Koncila, br. 5, 8. prosinca 1963., str. 
5—7; »Nadbiskupi Glasu Koncila«, Glas Koncila, br. 4, 23. veljače 1964., str. 11. 

»Pohvala Svetog Oca Glasu Koncila«, Glas Koncila, br. 9, 10. svibnja 1964., str. 1. Izvornik pisma, koje nosi 
nadnevak 10. travnja 1964., vidi u: Nadbiskupijski arhiv u Zagrebu (dalje: NAZ), Prezidijal Šeper, br. 81/ 
Pr/1964. Pod istim brojem nalazi se i pismo zahvale nadbiskupa Šepera Državnom tajništvu Sv. Stolice od 
26. svibnja 1964.; »Papina pohvala Glasu Koncila«, Glas Koncila, br. 7, 18. travnja 1965., str. 1. 

pogledu promjena u liturgiji. No, kako u tim kritikama često nije lako razabrati koliko su 
se one ticale načina na koji je list obrađivao tu temu, a koliko su bile plod nezadovoljstva 
dijela čitatelja samim odlukama Koncila o kojima je list javljao, mi se ovdje njima nećemo 
pozornije baviti." 

Neke članke objavljene u Glasu Koncila pojedini su čitatelji tumačili kao poticanje po- 
našanja protivnog moralnom nauku Katoličke crkve. Osobitu je pozornost, tako, izazvalo 
pismo jedne čitateljice objavljeno u svibnju 1965. godine, koja je imala izvanbračno dijete 
i živjela u teškim materijalnim prilikama. Osim što je objavio njezino pismo, list je po- 
krenuo i svojevrsnu humanitarnu akciju kako bi joj pomogao.“ No, nekim je čitateljima 
ta akcija očito zasmetala, jer su u njoj vidjeli ohrabrivanje nemoralnog života. »Zar nije 
znala da se nevinost drži do crkvenog vjenčanja? [...] Sad neka snosi sav teret romantičnog 
života«, poručuje tako jedan čitatelj iz Subotice, primjećujući kako taj slučaj nije jedini 
»sporan« na stranicama lista: »[...] sve više i više čitamo pod rubrikom »Naši razgovori« 
te nemoralne razgovore. Ogromna većina čitalaca vjerski nastrojena [te sadržaje] katego- 
rički osuđuje. [...] U početku izlaženja tih pojava nije bilo. Sad ih ima uvijek više i više, 
što bezuvjetno ruši autoritet Koncila i redakcije.?« 

Jedan redovnik, fra M. A., prigovara što Glas Koncila »iznosi previše drastične slučajeve 
posrnulih djevojaka« te, prenoseći »primjedbe svojih vjernika«, zaključuje: »Da li je po- 
trebno i korisno da tim putem ide i Glas Koncila.«'? 

Takvi su članci, međutim, očito nailazili na dobar prijam kod mlađih čitatelja pa je njihove 
dopise Glas Koncila povremeno objavljivao u rubrici »Naši razgovori«, zajedno s odgo- 
vorima svojih suradnika, a počevši od 21. broja, 31. listopada 1965., uvodi i novu rubriku 
pod naslovom »Mladi i njihovi problemi«. Da je i to zasmetalo nekim (starijim) čitateljima, 
svjedoči pismo koje je »Juraj M. iz Osijeka« uputio odgovornom uredniku Glasa Koncila, 
biskupu Franju Kuhariću, a list ga u skraćenom obliku objavljuje u prosincu 1966. godine. 
Bit te kritike mogla bi se sažeti njegovom konstatacijom da bi list trebao pripaziti da svojim 
previše pozitivnim pristupom prema mladima ne klizne u svojevrsni »kult mladih«, odnosno 
da se mladima ne dadne veći značaj negoli ga oni u Crkvi stvarno imaju i trebaju imati.!! 


1.1. Kritike svećeničke korone i reakcija nadbiskupa Franje Šepera 


Da su neki svećenici već u prvim godinama izlaženja Glasa Koncila bili toliko nezado- 
voljni pojedinim sadržajima koje je on objavljivao, da su predlagali da se njegovu ured- 
ništvu dodijeli dodatni svećenik stručnjak, pa čak i da se (uz, a možda i umjesto Glasa 


7. Širu elaboraciju te teme vidi u: Anto MIKIĆ, »Drugi vatikanski koncil i poslijekoncilska obnova na stranica- 
ma Glasa Koncila od 1963. do 1972.«, Obnovljeni život, god 72, br. 4, Zagreb, 2017., str. 443-458. 

Usp. »Previše su me svi kaznili«, Glas Koncila, br. 8, 2. svibnja 1968., str. 15; »Poziv čitateljici S. D.«, Glas 
Koncila, br. 9, 16. svibnja 1965., str. 15; BERITH [Smiljana RENDIĆI, »Odgovori djevojci iz broja 8«, Glas 
Koncila, br. 10, 30. svibnja 1965., str. 10, 12. Kako je Glas Koncila većinu svojih tekstova objavljivao bez 
potpisa autora ili uz navođenje njegova pseudonima, akronima ili inicijala, stvarne autore navodimo prema: 
Bibliografija Glasa Koncila 1962—1973, izradila mr. Elizabeta Palanović, Zagreb, 1973. 

»Jedan “contra'«; »Na krivu adresu — ali ipak odgovaramo«, Glas Koncila, br. 11, 13. lipnja 1965., str. 15. 

1 »Sablažnjeni«, Glas Koncila, br. 5, 9. ožujka 1969., str. 19. 

!!_ Usp. »Opasnost od “kulta mladih?«, Glas Koncila, br. 24, 4. prosinca 1966., str. 8—9. 

Koncila) obnovi predratni Katolički list, pokazuje pismo s jedne svećeničke korone nad- 
biskupu Šeperu. Naime, svećenici Gornjovaraždinskog dekanata, okupljeni na svećenič- 
koj koroni 22. rujna 1965. godine u Križovljanu, kritički su se osvrnuli na pisanje Glasa 
Koncila. Premda nismo pronašli sam zapisnik s korone, iz dopisa što ga je generalni vikar 
zagrebačke nadbiskupije Josip Lach uputio nadbiskupu Franji Šeperu 14. siječnja 1966. 
godine doznajemo kako su na tome svećeničkom skupu konstatirali »da u Glasu Koncila 
ima pogrešaka u svakom broju« te su predložili da se u tome listu imenuje »jedan stariji, 
razborit i učen svećenik kao korektor«. Osim toga, očito nezadovoljni Glasom Koncila, 
svećenici predlažu i da se ponovno pokrenu predratne novine Katolički list.!? 


U odgovoru Nadbiskupskome duhovnom stolu od 21. siječnja 1966. godine kardinal Šeper 
odbacuje ideju ponovnog pokretanja Katoličkog lista, dok je pogreške u Glasu Koncila 
pripisao novinarskoj brzini i »preopterećenosti malog broja ljudi u redakciji«. Odbacio je 
i prijedlog da se kao »korektor« postavi »razborit i učen svećenik«, ocjenjujući da bi takav 
zahtjev »mogao bi biti i uvredljiv za redakciju« jer, kako dodaje, »među svećenicima koji 
surađuju ima i razboritih i učenih«. Ipak, na kraju pisma Nadbiskupskome duhovnom sto- 
lu kardinal Šeper zaključuje kako će, »jer su neke primjedbe uistinu opravdane«, upozoriti 
redakciju »da osobito one stvari koje rade o vjeri ili moralnim pitanjima ne obrađuju no- 
vinarski nego solidno i po suradnicima koji su zbilja teološki stručnjaci u tim pitanjima«. 
Istoga dana, 21. siječnja 1966. godine, nadbiskup Šeper upućuje pismo uredništvu Glasa 
Koncila, u kojem uglavnom ponavlja svoje stavove iz pisma Duhovnom stolu, ali i dodaje: 
»trebalo [bi] paziti kad se radi o pitanjima vjere ili s područja morala, na pr. kod odgovora 
na postavljene casuse. Tu ne bi smjela igrati ulogu novinarska brzina, već stoga što nije 
potrebno da se na takva pitanja odmah odgovori, jer to nisu vijesti za koje nam je stalo da 
budu svježe. Takve bi stvari trebalo dobro promisliti prije nego se štampaju. I takve stvari 
bi trebali rješavati zbilja teološki stručnjaci koji su na raspolaganju redakciji.«!? 

U nastavku pisma Šeper urednike Glasa Koncila podsjeća da je kao izdavač lista »označen 
Duhovni stol, pa mnogi ljudi misle da je sve što je u Glasu Koncila, pogotovo što se tiče 
vjerske nauke i morala, službena nauka Crkve«. Također primjećuje kako bi mnogi čitate- 
lji, vjernici, na temelju pročitanog u listu, mogli formirati i svoju savjest, pa na njegovim 
autorima stoga leži velika odgovornost. 


1.2. Pismo biskupa Franje Kuharića od 17. kolovoza 1967. godine 


Nezadovoljan sadržajem nekih članaka Glasa Koncila u br. 16. od 6. kolovoza 1967. 
godine biskup Franjo Kuharić 17. kolovoza šalje pismo uredništvu.'* Kuhariću kao odgo- 


Pismo generalnog vikara, kao i odgovor nadbiskupa Šepera, te njegovo pismo uredništvu Glasa Koncila, u: 
NAZ, Prezidijal Šeper, br. 1/Pr/1966. Preslika pisma nadbiskupa Šepera uredništvu Glasu Koncila objav- 
ljena je u: A. MIKIĆ, Crkveno i društveno značenje Glasa Koncila od 1963. do 1972., str. 464-465; Ideja 
da se u tadašnjoj Jugoslaviji pokrene konzervativniji katolički list koji bi bio konkurencija Glasu Koncila 
pojavila se i kasnije, 1971. godine. Usp. AKSA, »Da li se priprema izdavanje kat. novina konzervativnog 
smjera u Beogradu?«, Glas Koncila, br. 4, 21. veljače 1971., str. 8. 

Pismo nadbiskupa Franje Šepera uredništvu Glas Koncila od 21. 1. 1966., str. 1. 

'4“ Pismo biskupa Franje Kuharića uredništvu Glasa Koncila od 17. 8. 1967. u: NAZ, Ostavština Franje Kuharića, 
korice Spisi 2. Preslika pisma u: A. MIKIĆ, Crkveno i društveno značenje Glasa Koncila, str. 466-467. 

vornom uredniku lista zasmetao je zaključak napisan u Uvodniku broja koji je bio posve- 
ćen posjetu pape Pavla VI. Carigradu (Istanbulu), kako je »jasno da katolici više ne smiju 
misliti na pokatoličenje pravoslavnih«'3. »Ta rečenica može se dogmatski posve krivo 
shvatiti! Što znači “pokatoličiti" u dogmatskom smislu? Znači primiti nekoga u potpuno 
zajedništvo Crkve Kristove kojoj je vidljivi i živi znak Rimski Biskup!«, piše Kuharić te 
dodaje kako ga je netko od svećenika upitao: »Zar više ne smijemo primati u Crkvu one 
koji iskreno žele?« Pritom dodaje kako je i njega jedna pravoslavna djevojka u jednoj 
župi poslije potvrde pitala kako može biti primljena u Katoličku crkvu. »Ona je upoznala 
Crkvu i bit će primljena i dužnost nam je [da je] primimo! Nikako se iz Papina govora ne 
može izvući smisao, da je on posve izjednačio Pravoslavnu i Katoličku Crkvu i kao da je 
svejedno kojoj čovjek pripada«. 

Kuharić je imao primjedaba i na dio sadržaja intervjua s biskupom Salis-Seewisom,!“ 
a prenosi i kako je »upozoren [sam] i na tvrdnju, da na plaži nije svejedno kako je tko 
obučen, nego kako se vlada.!'" Istina, to je citat, ali na taj citat trebalo je jasnije i odlučnije 
naglasiti načela kršćanskoga shvaćanja odijevanja i stidljivosti.«'* Na kraju pisma biskup 
Kuharić poručuje: »Dragi moji suradnici, shvatite ove primjedbe kao bratske. Uvijek si 
budite svjesni da pišete za milijun čitalaca i da ima veoma kritičnih čitalaca koji važu sva- 
ku riječ. Mučite se mnogo, ali pazite da taj trud bude sačuvan bilo čega što bi moglo imati 
negativnih posljedica. [...] Budite si svjesni da se Glas Koncila smatra glasilom Crkve. 
Iza njega stoji Kardinal, a biskup je odgovorni urednik. Stoga kada se radi o člancima i 
tvrdnjama u kojima se izražava stav Crkve, politika Crkve, ocjena izvjesnih događaja i 
zbivanja u ime Crkve, predočite si to ili Kardinalu ili barem odgovornom uredniku. Deli- 
katne stvari neka mi budu predočene. U odgovorima na pitanja seksualne naravi treba biti 
delikatan, a na delikatna pitanja treba dati privatni odgovor. [...] Nemojte biti dijaloški 
disponirani unutar obitelji. Ako netko nešto dobronamjerno primijeti, saslušajte to i pro- 
mislite njegove razloge. Pogotovo kad nešto sugeriraju ljudi s terena, dobro je vagnuti te 
primjedbe. [...] Neke su primjedbe bile izrečene od biskupa i na Biskupskim konferenci- 
jama u tom smislu, da se prenaglim i nejasnim tvrdnjama ne stvara zabuna i da se ima u 
vidu naše delikatne prilike.«!? 


2. Optužbe za »uvoz progresizma« i poticanje »osporavanja« crkvenog autoriteta 


Premda je i ranije u kontekstu »sporova« u vezi s Drugim vatikanskim koncilom i njego- 
vom provedbom — osobito u kontekstu napetosti između tzv. »progresista« i »konzerva- 
tivaca« — Glas Koncila na svojim stranicama prenosio, tumačio i komentirao unutarcr- 
kvene rasprave, polemike, pa i sukobe, sve do kraja 1967. godine te teme na njegovim 
stranicama ipak nisu zauzimale dominantno mjesto. No, od proljeća 1968. godine dade 


!5 »Kamo smjera Papa sa svojim ekumenizmom«, Glas Koncila, br. 16, 6. kolovoza 1967., str. 2. 


'* Usp. LLADIKA] J[osip] i Žlivko] K[USTIĆ], »Kroz jedno stoljeće s našim najstarijim biskupom. Povodom 
70-godišnjice svećeništva biskupa dra Salis-Seewisa«, Glas Koncila, br. 16, 6. kolovoza 1967., str. 11. 

!" Usp. AK [Živko KUSTIĆI, »Što tko zna o turizmu?«, Glas Koncila, br. 16, 6. kolovoza 1967., str. 13-14. 

'5 Pismo biskupa Franje Kuharića uredništvu Glasa Koncila od 17. 8. 1967., str. 1. 

Isto, str. 2. 

se uočiti kako list sve upornije i otvorenije počinje prenositi vijesti, najprije iz svijeta, 
a onda i iz Hrvatske, o tzv. »slučajevima« koji su pokazivali otvoreno suprotstavljanje 
crkvenim autoritetima nekih pojedinaca, svećeničkih 1(li) vjerničkih skupina. Takav je 
pristup, kako ćemo u nastavku rada prikazati, nailazio na sve učestalije kritike i dijela 
njegovih »običnih« čitatelja vjernika, ali i neformalnih vjerničkih skupina te predstav- 
nika crkvenih vlasti. 


2.1. Glas Koncila, »uvoz progresizma« i »slučajevi« u Crkvi 


Glavno uporište »dojma« da je Glas Koncila blizak »progresističkoj struji«, pa i »kon- 
testatorima« (osporavateljima)*“ u Crkvi, njegovi su kritičari najčešće argumentirali 
tvrdnjom da je taj list u Crkvu u hrvatskom narodu »uvozio« ideje iz Crkava na Za- 
padu, osobito iz Nizozemske. Uistinu, kad se analizira pisanje Glasa Koncila, moglo 
bi se zaključiti kako je zbivanjima u Crkvi u Nizozemskoj posvećena razmjerno veća 
pozornost negoli ijednoj drugoj zemlji katoličkog Zapada.?' Osim tadašnjega nizozem- 
skog kardinala Bernarda Jana Alfrinka, Crkvu u Nizozemskoj i tamošnje »pastoralne 
koncile«, koji su uzburkavali crkvenu javnost, list je kontinuirano pratio i krizu nastalu 
objavom tzv. Holandskog katekizma, koji je — od 1967. godine, kad se pojavio u Europi, 
a 1970. i u Hrvatskoj pod nazivom Novi katekizam u izdanju zagrebačke nakladničke 
kuće Stvarnost — također izazivao niz sporenja u Crkvi, premda je uredništvo, kako je 
to list i sam priznao, s jednog »višeg crkvenog mjesta ove zemlje« dobilo dopis »kojim 
se traži da se u Glasu Koncila ništa ne piše o »Holandskom katekizmu« [...] kako mu 
se ne bi pravila reklama«. 


Osim Nizozemske i kardinala Alfrinka, na stranicama Glasa Koncila upadljivo je pri- 
sutno i praćenje istupa i stavova još jednoga »spornog« kardinala iz svijeta — belgij- 
skoga briselskog kardinala Lea Jozefa Suenensa. Osim što je u više navrata prenosio 
njegove stavove i napetosti u odnosima sa Svetom Stolicom, Glas Koncila je, zajedno s 
Kršćanskom sadašnjošću (KS), 1969. godine objavio i knjigu Dotrajalo i živo u Crkvi, 
prevedeni razgovor s kardinalom Seunensom, izvorno objavljen u listu /nformations 
Catholiques Internationales, a iz pera svog suradnika fra Bonaventure Dude objavljuje 
i pozitivnu kritiku Suenensove knjige Redovnice i apostolat u izdanju KS-a, u kojoj za 
toga kardinala ističe kako je »poznat po svojim koncilskim i pokoncilskim zalaganji- 
ma«, te koji je već i prije »stekao ime nizom svojih djela kojima zasijeca u najživlje 
probleme nutarnje crkvene obnove«.“ 

Osim o zbivanjima u crkvi u Nizozemskoj i Belgiji, Glas Koncila je od 1968. godine 
počeo i s nizom tekstova koji su se ticali tzv. »slučajeva« u Crkvi u svijetu: od »pobune« 


? Dobar pregled definicije i sadržaja toga pojma vidi u: Živan BEZIĆ, »Osporavanje u Crkvi«, Crkva u svijetu, 


br. 3, Split, 1975., str. 193-203. 

! Usp. A. MIKIĆ, Crkveno i društveno značenje Glasa Koncila, str. 106-114. 

* »Dva upita nadbiskupu Pogačniku. Svećenički celibat i Holandski katekizam«, Glas Koncila, br. 12, 21. 
lipnja 1970., str. 3. 

23 Bonaventura DUDA, »Redovnice i apostolat«, Glas Koncila, br. 19, 28. rujna 1969., str. 14. 

bogoslova u austrijskom Linzu,“ preko »slučaja Isolotto« kraj Firence,“ pa do burnog 
82. kongresa njemačkih katolika u Essenu, Katholikentaga, kongresa »revolta mladih, 
zahtjeva da se lome stari okviri, da se ruše strukture Crkve, traženja demokracije na polju 
discipline Crkve, čak na području morala«,? kako je s njega izvijestio Glas Koncila. Osim 
toga, list je počeo sve otvorenije pisati i o disciplinskim postupcima koji su pokrenuti 
protiv poznatoga nizozemskog teologa dominikanca Edwarda Schillebeeckxa,?" te nizo- 
zemskog biskupa Johannesa Bluyssena,* koji su pozvani pojasniti neke svoje stavove ili 
postupke pred Kongregacijom za nauk vjere, kojoj je u to vrijeme na čelu bio utemeljitelj 
Glasa Koncila kardinal Franjo Šeper. 


2.1.1. »Slučajevi« u Crkvi u hrvatskom narodu 


Prvi pravi »slučajevi« u Crkvi u hrvatskom narodu — »Hercegovački«,? »Đakovački«, »Za- 
darski« i »Riječki« — na stranicama Glasa Koncila postaju prisutni od rujna 1968. godine. 
Zbog izvješća o tim »slučajevima« Glas Koncila primao je brojne reakcije, a najoštrija je 
stigla njegovu odgovornom uredniku biskupu Franji Kuhariću. Zbog članka »Đakovački 
slučaj — “Bijela knjiga"«,** odnosno činjenice da je u njemu list izvijestio i o stavovima 
nekih od potpisnika tzv. »Bijele knjige« — Stjepana Bulata i Luke Vincetića — biskupski 
ordinarijat u Đakovu uputio mu je 19. ožujka 1970. godine prosvjedno pismo, koje su 
potpisali tajnik Ćiril Kos i kancelar Rudolf Šverer.! 


“Usp. »Bogoslovi riješili problem s biskupom u međusobnom povjerenju«, Glas Koncila, br. 7, 24. ožujka 
1968., str. 5. 

25 Usp. » Slučaj Isolotto*«, Glas Koncila, br. 24, 1. prosinca 1968., str. 5; »Novo iz izoliranog Isolotta«, Glas 
Koncila, br. 18, 7. rujna 1969., str. 5; »Što se dalje događalo u Isolottu«, Glas Koncila, br. 2, 26. siječnja 
1969., str. 7. 

% V[ladimir PAVLINIĆI, »Burni katolički kongres u Essenu«, Glas Koncila, br. 19, 22. rujna 1968., str. 9. 

2" Usp. »Slučaj Schillebeeckx«, Glas Koncila, br. 21, 20. listopada 1968., str. 5; »Nema više govora o “kriv- 
ovjerju' teologa Schillebeeckxa«, Glas Koncila, br. 14, 13. srpnja 1969., str. 2. 

2 Usp. »'Slučaj Bluyssen'«, Glas Koncila, br. 22, 3. studenoga 1968., str. 4. 

? Spor o crkvenoj nadležnosti nad pojedinim župama u Hercegovini između dijecezanskog biskupa i hercego- 
vačkih franjevaca, koji potječe još iz 19. stoljeća, ponovno je aktualiziran nakon što 1967. godine Kongrega- 
cija za evangelizaciju naroda donijela odluku da hercegovački franjevci biskupiji prepuste na upravljanje pet 
od četrnaest preostalih spornih župa. Iste godine apostolski delegat Mario Cagna na temelju tog naloga sasta- 
vio je i Dekret o preuzimanju tih pet župa, Nakon što je u svibnju 1968. istekao krajnji rok za primopredaju, 
predviđen Dekretom delegata Cagne, u tri »sporne« župe nastali su neredi: u Mostarskom Gracu vjernici nisu 
dopustili pristup crkvi biskupijskom svećeniku, u Crnču je novoimenovani župnik čak i fizički napadnut, a u 
Grudama je ulaz u župnu crkvu zazidan. Usp. Ratko PERIĆ, Hercegovačka afera. Pregled događaja i važniji 
dokumenti, Mostar, 2002., osobito str. 121-132. 

»Đakovački slučaj — “Bijela knjiga'«, Glas Koncila, br. 6, 22. ožujka 1970., str. 14; »Slučaj« je u javnosti bio 

iznijela niz prigovora na način obnašanja biskupske službe đakovačkog biskupa Stjepana Biuerleina, te su 
zatražili da Sveta Stolica provede svoju istragu. Zapravo bi se moglo govoriti o tri »Bijele knjige«: prvoj 
— »Izvještaju o prilikama u Đakovačkoj biskupiji« autora dr. Ivana Rogića, koju su potpisala još devetorica 
svećenika Đakovačke biskupije, a koja je napisana i predana apostolskom delegatu Mariju Cagni u Beogradu 
24. srpnja 1968.; drugoj — »Druga bijela knjiga« dr. Đuke Marića s još osmoricom potpisanih svećenika od 
29. svibnja 1969. godine te trećoj — »Izvještaj s argumentacijom« koju su potpisala još devetorica svećenika 
9. ožujka 1970. godine. Više vidi u: Marin SRAKIĆ, Cruce et labore — Križem i radom, Đakovo, 2014., str. 
589—730. 

Cjelovito pismo vidi u: M. SRAKIĆ, Cruce et labore — Križem i radom, str. 655—657., a kako se navodi u 
bilješci br. 665, čuva se u: Nadbiskupski arhiv Đakovo (dalje: NAĐ), BE Bćuerlein, Fascikl/registrator B3, 
Sjednica 9. III. 1970., Zapisnik. 

Da je osim toga pisma bilo još prigovora, odnosno pisama na adresu samoga uredništva, 
pa i prosvjednih akcija pojedinih župnika zbog pisanja o »Đakovačkom slučaju«, dozna- 
jemo iz samog lista, u komentaru idućeg broja. Komentator tako spominje »pet-šest pisa- 
ma«, ali i to da su im trojica svećenika iz Đakovačke biskupije vratila sve primjerke toga 
broja, a još četvorica istrgnula list s tim člankom, pa je »nekoliko stotina čitatelja dobilo 
GK broj 6 osakaćen lokalnom cenzurom«?. O »Đakovačkom slučaju« bilo je riječi i na 
zasjedanju Biskupske konferencije od 7. do 9. travnja 1970. godine u Zagrebu, s koje je 
upućena i posebna Izjava,“ a nakon zasjedanja upriličena je i konferencija za novinare, 
na kojoj je izneseno i niz primjedaba na račun Glasa Koncila, o čemu će više biti riječi 
kasnije u ovome radu u potpoglavlju 2.3. 

Zbog priopćenja Biskupske konferencije, kao i zbog izjava pojedinih biskupa na konfe- 
renciji za tisak nakon zasjedanja, potpisnici »Bijele knjige« uputili su Biskupskoj konfe- 
renciji Otvoreno pismo u kojem, među ostalim, izražavaju svoju zahvalnost Glasu Kon- 
cila jer je on, kako se navodi, »bio jedini koji je barem nešto svjetla unio u stvar onako 
kako je mi gledamo prema opće usvojenom načelu: audiatur et altera pars! [Neka se čuje i 
druga strana! |“. Pismo sličnog sadržaja sarajevskom je nadbiskupu Smiljanu Čekadi 26. 
travnja 1970. godine uputio i jedan od potpisnika »Bijele knjige«, župnik u Vinkovcima 
Josip Pavlović, u kojem mu, među ostalim, zamjera što na konferenciji za tisak »pozivate 
Glas Koncila na odgovornost što nas nije osudio«. 

Zbog izvješćivanja o tzv. »Riječkom slučaju«,** Glas Koncila primio je brojne reakcije 
čitatelja, a kako je javio sam list, u dvije crkve Riječke nadbiskupije jedan broj lista 
s člankom o toj temi nije raspačan, a i »neki svećenici daleko od Rijeke mislili su da 
ga po savjesti ne smiju pustiti u prodaju«?". Da kritike nisu ostajale samo na pismima 
listu, svjedoči i anonimni letak koji je 1971. godine stigao na adrese brojnih svećenika 
u Zagrebu i okolici, a u kojem je izneseno niz kritika na račun Kršćanske sadašnjosti 
i Glasa Koncila koji, po autorima toga letka, »slijede čas više čas manje Holandiju i 
katolički Zapad«, ali i na račun nadbiskupa Kuharića jer se »nije nikada distancirao od 
te linije«*. 


wo 
B 


»Glas Koncila u procijepu cenzura«, Glas Koncila, br. 7, 5. travnja 1970., str. 2. 

Usp. »Izjava katoličkih biskupa Jugoslavije (o đakovačkom i hercegovačkom slučaju)«, Glas Koncila, br. 8, 
19. travnja. 1970., str. 5. 

Cjelovito pismo objavljeno je u: M. SRAKIĆ, Cruce et labore — Križem i radom, str. 661-668. Ovdje citirano 
sa str. 664. 

Pismo Josipa Pavlovića nadbiskupu Smiljanu Čekadi od 26. travnja 1970., u: NAZ, Ostavština Franje 
Šepera, kutija 48, korice 227. 

»Slučaj« je izbio na prijelazu 1970. i 1971. godine, kad je dio riječkih svećenika prosvjedovao protiv načina 
rada riječkog dominikanca Tihomira Zovka s tamošnjim mladim vjernicima — okupljenih u vjerničkoj sku- 
pini Synaxis, što će kulminirati odlukom riječkog nadbiskupa Viktora Burića od 20. veljače 1971. da Zovku 
oduzme kanonske ovlasti svećeničkog propovijedanja i poučavanja. Više u: Andrea ROKNIĆ BEŽANIĆ, 
»Uloga i djelovanje katoličke zajednice mladih Synaxis u riječkome Hrvatskom proljeću«, Croatica christi- 
ana periodica, god. 37, br. 71, Zagreb, 2013., str. 155-170; Čiril PETEŠIĆ, Što se događa u Katoličkoj Crkvi 
u Hrvatskoj ?, Zagreb, 1972., str. 47—61. 

»Sudovi i protusudovi oko jednog dekreta«, Glas Koncila, br. 6, 21. ožujka 1971., str. 2. 

»Anonimni letak kao predradnja za nove konzervativno-borbene novine? “Braćo tradicionalisti, probudite se 
iz depresije i letargije, još nije prekasno! '«, Glas Koncila, br. 6, 21. ožujka 1971., str. 6. 


wo 
$ 


3 


g 


3 


a 


3 


S 


3 


EJ 


156 


CCP 82 (2018.), str. 149-171 


2.2. Kritike kardinala Šepera na račun pisanja Glasa Koncila 


Najoštriju kritiku na račun svog sadržaja Glas Koncila je doživio pismom koje je 28. 
srpnja 1969. godine biskupu Kuhariću uputio iz Rima, tad već pročelnik Kongregacije za 
nauk vjere, kardinal Franjo Šeper. 


Ističući na početku svoga pisma kako se već dugo sprema pisati mu »u vezi s Glasom 
Koncila«, jer je riječ o stvari koja »uznemiruje [ne] samo mene, nego i mnoge druge«, 
te prenosi kako je samo u zadnje vrijeme dobio već nekoliko pisama, među ostalim i od 
jednog svećenika i jednog biskupa, »s izrazima negodovanja zbog pisanja GK«. Taj mu 
je neimenovani svećenik poručio kako je Glas Koncila skrenuo »sasvim na lijevo«, dok 
se, također neimenovani biskup, osvrćući se na sadržaj toga lista, pita »čemu sve to vodi« 
i hoće li Glas Koncila započeti borbu »protiv obligatnog celibata kod nas?« Pisao mu je, 
nastavlja Šeper, i jedan zagrebački profesor koji ga, skupa s drugim kolegama intelektu- 
alcima, moli da spriječi »da GK piše slobodarski i da smućuje vjernike«. Kardinal Šeper 
nastavlja: »I ja imam dojam da previše skreću na lijevo. Možda je krivnja i u tomu što je 
takva literatura /listovi i časopisi/ koje dobivaju izvana i iz kojih crpe svoje vijesti. Nešto 
će krivnje biti i na tomu šte se previše zanose senzacionalnim, a to je napast za sve novi- 
nare. Oni će dakako reći da moraju objektivno informirati svoje čitaoce. Ali oni imaju i 
odgojnu ulogu, pa bi morali, kod različitih vijesti, iznijeti i svoj ispravni stav. A toga ima 
malo. Oni zaboravljaju da je izdavač lista Nadbiskupski Duhovni Stol i da je pomoćni 
biskup odgovorni urednik, a da to nije palestra za ljevičarske novinarske senzacije iz kato- 
ličkog svijeta. I tako [sve] ispada jednostran, a ne objektivan. Još nisam vidio u GK članka 
koji bi se potužio na nered i smutnju koju prave žurnalistički teolozi i teološki demagozi 
na Zapadu. Isto još nisam vidio ni jednog članka gdje se spominje koja pozitivna struja (ne 
mislim ovdje fanatične i intransigentne »tradicionaliste« koji uopće ne priznavaju Koncil) 
koja se bori protiv ovog nereda.«* 


U nastavku pisma Šeper problematizira i pohvale na račun teologa Eduarda Schillebeexa 
na stranicama Glasa Koncila, a još više pozitivan odnos toga lista prema kardinalu Sue- 
nensu. Ističući kako mu je i ranije »izrazio svoje negodovanje«, kad je Glas Koncila tiskao 
brošuru sa Suenensovim intervjuom, a i glavnom uredniku Pavliniću na tu je temu poslao 
pismo, pa unatoč tomu list ponovno »najpozitivnije« piše o tome kardinalu, te Šeper rezi- 
gnirano zaključuje: »Pavliniću i njegovim teološkim savjetnicima ne vrijedi ono što veli 
njihov nadbiskup, pogotovo jer je sada i on član te zlosretne rimske Kurije od koje potječe 
sve zlo u našoj Crkvi.« Šeper Glasu Koncila u nastavku pisma prigovara i način na koji je 
izvijestio o tzv. »Internacionali svećenika«, odnosno o skupu svećenika u Churuu, osobito 
zamjerajući što ih list naziva »velikodušnom grupom francuskih svećenika«, te zaključu- 
je: »Kako se usuđuju ovako pisati? I još žale da biskupi ne žele s takvima razgovarati, i to 


3% Pismo kardinala Franje Šepera biskupu Franji Kuhariću od 28. srpnja 1969., u: NAZ, Ostavština Franje 
Šepera, kutija 48, korice 227; Preslika pisma u: A. MIKIĆ, Crkveno i društveno značenje Glasa Koncila, 
str. 468-470. Inače, povod za pismo, kako se može zaključiti iz njegova sadržaja, bio je Glas Koncila br. 
15 od 27. srpnja 1969., u kojemu je list opširno izvijestio o sastanku skupine svećenika »osporavatelja« u 
švicarskom gradiću Churuu, a istom broju prenesen je i intervju s kardinalom Suenensom objavljen u listu 
Paris Match. 

4 Pismo kardinala Franje Šepera biskupu Franji Kuhariću od 28. srpnja 1969., str. 1. 

prigodom sastanka koji je namijenjen samim biskupima. Zar bi bilo ljepše da su ti počeli 
s demonstracijama za vrijeme referata? Kud ide GK? Kraj toga članka je i drugi s bučnim 
naslovom »Ostavka 28 svećenika«. Čemu sve to? Zar samo za volju objektivne informaci- 
jeili za stvaranje kaosa kod našeg svijeta? Ja sam već nekoliko puta mislio da im pošaljem 
zaostalu pretplatu i da ih zamolim da mi list više ne šalju. Znam da je jedan povjerenik 
GK odlučio da ovaj broj neće dati u cirkulaciju. Meni se sad postavlja pitanje: može li u 
ovakvoj situaciji i nadalje list izlaziti kao list Duhovnog Stola i možete li Vi i nadalje biti 
onaj koji snosi odgovornost za list? Meni se sve čini da se ni oni nisu mogli oteti napasti 
»la tentati odu pouvoir«. Oni su si svjesni da nešto znače, da stvaraju javno mnijenje, pa ih 
nije briga za drugo. Vidjet ćete da će Vam se popeti na glavu i da će postati glavni faktor 
u nadbiskupiji. Nešto slično kao nekadašnji seniorat.«“! 


2.3. Glas Koncila i katolički tisak — teme zasjedanja BKJ 


Tijekom 1970. i 1971. godine pitanje katoličkog tiska u nekoliko je navrata raspravljano 
i na službenim susretima hrvatskih biskupa i zasjedanjima biskupijskih konferencija Ju- 
goslavije. 


Od 17. do 19. veljače 1970. u Zagrebu su okupili biskupi hrvatskog jezičnog područja, 
a drugog dana toga susreta sastalo se i »Vijeće za nauku vjere« pri BKJ koje je, kako 
doznajemo iz priopćenja, »razmatralo i suvremeno stanje u našem katoličkom tisku«*?. 
Za vrijeme samog zasjedanja, s nadnevkom 18. veljače 1970., biskup Kuharić u svom 
Dnevniku navodi kako je »nadbiskup Čekada pročitao [je] pismo nekih laika intelektu- 
alaca kojim oni izražavaju svoje prigovore protiv naše štampe, osobito Glasa Koncila, 
Svezaka, Veritasa itd.«. No, Kuharić dodaje kako je pritom on ipak stao u obranu čla- 
nova tih redakcija: »Rekao sam da dobivam dojam da su te optužbe više subjektivno 
fundirane. Postoji nesporazum između starih i mladih. Ima koji put sigurno napisa koji 
nisu zgodni ali ipak ne može se reći da su te radine ekipe opasne za vjeru i na nemaju 
»sensus Ecclesiae«. Dapače, veoma su angažirani ali mi se moramo malo više pokrenuti 
i zahvaćati u rješavanje naših konkretnih problema. Preporučeno mi je da razgovaram 
s uredništvima.«+ 


Problematika katoličkog tiska bila je i jedna od važnijih tema proljetnog zasjedanja Bi- 
skupske konferencije, koje je održano od 7. do 9. travnja 1970. godine. Na tome je za- 
sjedanju ustanovljeno i Vijeće za katolički tisak, u koje su imenovani nadbiskupi Smiljan 
Čekada i Josip Pavlišić te biskup Franjo Kuharić.“ 

Na konferenciji za novinare upriličenoj nakon zasjedanja razvila se i živa rasprava iz- 
među nadbiskupa Jožefa Pogačnika i Smiljana Čekade s jedne, te predstavnika KS-a, 
predvođenih Josipom Turčinovićem, i Glasa Koncila, odnosno njegova glavnog ured- 


“I ]sto, str. 3. 

+ »Zagreb: Sastanak biskupa hrvatskog jezičnog područja«, Glas Koncila, br. 5, 8. ožujka 1970., str. 4. 
Dnevnički zapis Franje Kuharića od 18. veljače 1970., u: NAZ, Ostavština Franje Kuharića, Dnevničke 
zabilješke 1969—1973., korice 1, Sveš. 1, str. 105. 

»Saopćenje Biskupske konferencije Jugoslavije«, Glas Koncila, br. 8, 19. travnja 1970., str. 3. 

nika Vladimira Pavlinića s druge strane.“ Nadbiskup Čekada je prenio kako se Glasu 
Koncila prigovaralo da »u pitanju đakovačkog biskupa [Stjepana Bauerleina] nije bio 
lojalan. Da ste morali otvorenije uzeti đakovačkog biskupa u zaštitu, ovako ste vi zau- 
zeli potpuno neodređeno stanovište. Dopustili ste mogućnost da i ti kontestatori mogu 
imati pravo. Da niste osudili ni te “Bijele knjige'. To vam zamjera đakovački biskup. 
Oni su vam poslali svoj komunike, vi ga niste donijeli u listu, nego ste donijeli izvještaj 
vič. Vincetića.« 


Na taj prigovor glavni urednik Glasa Koncila Vladimir Pavlinić odgovara: »Mi nismo 
donijeli ni izvještaj Vincetićev, ni komunike, nego smo o obojemu referirali. Međutim, 
pitanje je sada opet načelno da li štampa treba da nešto osudi ili naprosto da izvješćuje? 
U pitanju Đakova mi očekujemo da sud donese netko tko je za to kompetentan. Mi pak 
sada izvješćujemo o stanju stvari, i nismo nikakva suda donijeli ni protiv biskupa ni protiv 
svećenika, nego smo na način novinstva, po njegovim pravilima, informirali javnost o 
čemu se radi. A od onih na kojima stoji da donesu sudove čekamo da ih donesu [...] A ako 
se dobiva dojam da smo mi na strani ovoga ili onoga, to je nutarnja sila informacije, ona 
sama sobom govori.«*$ 


Nadbiskup Čekada pritom je primijetio kako je »u vrijeme opće krize autoriteta u Crkvi« 
kad se i »kod nas stvaraju sve jače kontestatorske grupe«, kao u Đakovu i drugdje, vrlo 
opasno dovoditi u pitanje vrijednost crkvenoga autoriteta, osobito u katoličkim medijima. 
Potom je izričito naveo kako u slučaju Glasa Koncila »mi nismo zadovoljni njegovim pi- 
sanjem u mnogim slučajevima« jer »kad se radi, npr. o sporu između zakonitog crkvenog 
autoriteta i raznih kontestatora (mogu to biti i svećenici), simpatije Glasa Koncila su go- 
tovo uvijek na strani kontestatora«. Za takav je dojam naveo i nekoliko primjera, te je za- 
ključio: »Vi se, izgleda, odlično snalazite u ulozi čisto informativne štampe, ali katolička 
štampa ne može biti čisto informativne prirode, ona mora biti i odgojno-moralne prirode. I 
prema svakom crkvenom moralnom problemu morate zauzeti određeno stanovište, makar 
diskretno, ali mora se znati što vi odobravate, a što osuđujete. Ja na primjer, kao teolog i 
inteligentan čovjek, mogu zauzeti svoje stanovište, ali može li zauzeti ispravno stanovište 
o tim stvarima poslije vaših neodređenih i blijedih informacija običan čovjek iz puka?«*7 


Slična je poruka katoličkim medijima, osobito Glasu Koncila i Kršćanskoj sadašnjosti, 
upućena i s proljetnog zasjedanja BKJ održanog u Zagrebu od 20. do 23. travnja 1971. go- 
dine, nakon koje su biskupi redakcijama katoličkih medija dostavili »pismenu poruku«.# 
Sredinom ljeta, 29. srpnja 1971., biskupi su se okupili na jednodnevnom zasjedanju, o 
čemu Glas Koncila nije javljao, ali o njemu doznajemo iz dnevničkog zapisa nadbiskupa 
Kuharića s tim nadnevkom: »Opet je bila na raspravi štampa. Ima negativnih stvari kojima 
treba prigovoriti, ali ipak neki suviše crno prosuđuju i suviše bi radikalno postupili, jer 


“5 Usp. »Bolne točke Crkve kod nas, crkveni autoritet i javno mišljenje«, Glas Koncila, br. 8, 19. travnja 1970., 

str. 1, 3-6. 

»Naši biskupi govore za tisak«, Glas Koncila, br. 8, 19. travnja 1970., str 4. 

4 [sto. 

* Usp. »Pismo Biskupske konferencije uredništvima katoličkih izdanja«, Glas Koncila, br. 13, 27. lipnja 1971., 
str. 2. Cjelovito pismo vidi u: »Upozorenja vjerskom tisku«, Veritas, br. 8, kolovoz 1971., str. 203-204. 

žive zapravo izvan neposredne odgovornosti. Stvari treba drugom metodom postavljati na 
svoje mjesto. Ja sam prije za pozitivne metode dokle god ima nade da će uspjeti.«*? 


Pred kraj iste godine, 3. prosinca 1971., održano je još jedno zasjedanje BKJ na kojem su 
se biskupi, kako doznajemo iz priopćenja, »najviše zadržali na pitanjima našeg katoličkog 
tiska, koja su se proučavala i na dva posljednja Sabora BK«'. Na to su zasjedanje pozvani 
i urednici »naših najznačajnijih publikacija (dr. [Vjekoslav] Bajsić, dr. [Tomislav] Šagi- 
Bunić 1 vlč. [Vladimir] Pavlinić)« s kojima je, kako se dalje navodi, »razmotrena [je] dosa- 
dašnja konkretna situacija, te se očekuje da će ovaj zajednički napor pridonijeti smirenom 
rješavanju uočenih problema«. No, ono što u priopćenju, a ni drugdje u Glasu Koncila nije 
navedeno, a o čemu Kuharić piše u svome Dnevniku, s konferencije za novinare nakon 
zasjedanja »demonstrativno su otišli predstavnici Glasa Koncila i Kršćanske sadašnjosti«, 
nezadovoljni izjavom za novinare. Kuharić pritom priznaje kako je sporna izjava za tisak 
»morala [je] biti svakako bolje i pozitivnije sastavljena. Ona neće pomoći smiriti situaciju. 
Ali svi smo u nemiru i tjeskobi«?!. 


2.4. Kritike na okrugle stolove Glasa Koncila 


Na veliku pozornost crkvene javnosti nailazili su i pojedini okrugli stolovi koje je Glas 
Koncila, počevši od 1967. godine, organizirao i na svojim stranicama prenosio. Njima je 
list, pozivajući istaknute teologe i poznate pastoralne djelatnike, nastojao proširiti prostor 
unutarcrkvenog dijaloga o važnim, nerijetko i spornim temama za život Crkve, Nakon 
okrugloga stola o ulozi katoličkog tiska u jesen 1970. godine uredništvu su pristigle brojne 
reakcije, i pohvale i kritike, uglavnom od čitatelja svećenika. Neke od tih reakcija list je 
najprije objavio u svojoj rubrici »Pišu čitaoci«,** a onda je uveo i prigodnu mini-rubriku 
»Riječ imaju naši svećenici«, u kojoj su objavljeni sažeti osvrti 15-ak svećenika na sta- 
vove izrečene na »okruglome stolu«.** U tim su reakcijama neki svećenici prigovarali da 
njih »na terenu« teolozi intelektualci iz Zagreba teško mogu razumjeti, drugi su zamjerali 
što se na »okruglim stolovima« uvijek okupljaju isti teolozi, istomišljenici, a izbjegava 
se pozvati nekog biskupa ili teologa koji se s njima ne bi slagao. Stoga su se u nastavku 
»okrugloga stola« njegovi sudionici osvrnuli na te kritike,** braneći svoje pravo da iznose 
svoje mišljenje i rade svoj posao teologa intelektualaca, ali i poručujući svima nezado- 
voljnima da i oni mogu upriličiti svoje okrugle stolove 1 iznositi svoja mišljenja. Urednik 
lista Pavlinić poručio je pak kako Glas Koncila nema nikakav monopol na katolički tisak 
te kako i tzv. »katolička desnica« ima »svoj tisak«, ali i dodao kako je zanimljivo »da ta 


49 


Dnevnički zapis Franje Kuharića od 29. srpnja 1971., u: NAZ, Ostavština Franje Kuharića, Nepotpune 
dnevničke zabilješke u godini 1971., korice 1, Sveš. 2, str. 18. 

»Priopćenje za tisak. Zasjedanje sabora Biskupske konferencije«, Glas Koncila, Božić 1971., str. 6. 
Dnevnički zapis Franje Kuharića od 3. prosinca 1971., u: NAZ, Ostavština Franje Kuharića, Nepotpune 
dnevničke zabilješke u godini 1971., korice 1, Sveš. 2, str. 33. 

>? Usp. »'Okrugli stol'«, Glas Koncila, br. 22, 8. studenoga 1970., str. 17. 

Usp. »Riječ imaju naši svećenici«, Glas Koncila, br. 23, 22. studenoga 1970., str. 7—9. 

** Usp. »Okrugli stol Glasa Koncila (3). Okrugli stol nije vlast«, Glas Koncila, br. 23, 22. studenoga 1970., str. 
5-7. 

štampa ne nailazi ni na kakav glasniji odjek«"". Kad su, pak, reakcije na taj okrugli stol 
postale toliko brojne da ih list više nije imao prostora objaviti, umjesto u Glasu Koncila, 
reakcije su objavljene u publikaciji KS-a Svjedočenje.** U jednoj od njih, svećenici Požeš- 
kog dekanata sa svoje su rekolekcije 26. studenoga 1970. godine uredništvu i nakladniku 
uputili »Protest« zbog »okrugloga stola« ali i kritiku na odnos Glasa Koncila prema kato- 
ličkoj hijerarhiji i svećenstvu. Među ostalim, sedamnaest potpisanih svećenika požeškog 
kraja uredništvu poručuje kako, ne promijeni li se uređivačka politika lista, oni od Nove 
godine više neće biti spremni distribuirati Glas Koncila, nego će vjernike uputiti da list 
naruče poštom. 


2.5. Pismo nadbiskupa Kuharića od 6. veljače 1971. godine 


Nakon što je krajem siječnja ili početkom veljače 1971. godine zaprimio pismo svećenika 
Nikole (Mate) Roščića koji je, kako se čini, imao primjedaba na način na koji je Glas Kon- 
cila popratio tzv. »slučaj Simonis«,** nadbiskup Franjo Kuharić to je pismo (u čiji sadržaj 
nismo imali uvida), zajedno sa svojim popratnim pismom, dostavio uredništvu lista. I 
nadbiskup Kuharić u svome pismu izražava nezadovoljstvo tim člankom: »Razmišljajući 
o tom izvještaju, postavljalo mi se pitanje: da li je cjelovit? Da li je zaista objektivan? Da 
li je to potpuna istina ili poluistina? Autor se očito opredijelio na simplicističku podjelu: 
lijevo-desno, integristi-progresisti, crno-bijelo! U ovom slučaju lijevi su posve u pravu, 
desni posve u krivu?«*# 

Uspoređujući dalje taj članak s izvješćem Vjesnikova novinara Ive Mihovilovića o istom 
slučaju, podsjećajući kako je taj novinar svojedobno, »iz staljinističke ere« s tolikom »žal- 
cem pisao o Crkvi, Papi i svemu što je u odnosu s vjerom«, Kuharić primjećuje kako kod 
Mihovilovića sad toga žalca nema, nego je »toga žalca bilo u izvještaju S.R.! Možda i 
previše za vjerske novine!«*! 


U nastavku pisma, Kuharić upozorava kako za njega osobno »ne postoji ni lijeva ni de- 
sna istina«, nego samo »Istina«. Kuharić navodi kako je kršćanska obveza »da budemo 
pošteni prema svakom i da tražimo samo istinu i da je branimo s ljubavlju«. Stoga dodaje 
kako u njemu izaziva »žalost, povrijeđenost i zabrinutost« kad osjeti »da bilo tko i bilo na 
koji način tendencioznim dezinformacijama ili poluistinom zaobilazi istinu i pravednost« 
jer smo se »načitali i naslušali toga u poratnim godinama« pa »ni trunak toga ne bi smjelo 
doći u vjersku štampu koja mora uvijek služiti istini i ljubavi«%. »Budite uvjereni da vas 


55 Isto, str. 5. 

** Usp, »Na čemu smo poslije Okruglog stola«, Glas Koncila, br. 14, 11. srpnja 1971., str. 6. Usp. Svjedočenje, 
br. 65/1971. 

*" Usp. »Protest svećenika požeškoga dekanata na pisanje Glasa Koncila od 26. studenoga 1970.«, u: 
Svjedočenje, br. 65, 1971., str. 21-24. 

* Usp. S.[miljana] R.[ENDIC], »Nov “slučaj? u Nizozemskoj«, Glas Koncila, br. 2, 24. siječnja 1971., str. 8. 

* Pismo nadbiskupa Franje Kuharića uredništvu Glasa Koncila od 6. veljače 1971., u: Osobni Arhiv Vladi- 

mira Pavlinića, London. Presliku pisma vidi u: A. MIKIC, Crkveno i društveno značenje Glasa Koncila, str. 

478—480. 

Pismo nadbiskupa Franje Kuharića uredništvu Glasa Koncila od 6. veljače 1971., str. 1. 

#1 Isto. 

% ]sto, str. 2. 

sve iskreno volim cijeneći vašu muku, ali vas molim da razumijete i moju muku«, zaklju- 
čuje svoje pismo nadbiskup Kuharić. 


2.6. Razgovori nadbiskupa Kuharića o »problematici Glasa Koncila« 


Osim nekih ranije u radu spomenutih susreta i razgovora, tijekom 1971. godine i u prvoj 
polovici 1972. godine nadbiskup Kuharić je, kako doznajemo iz njegovih dnevničkih za- 
pisa, i na brojnim drugim susretima raspravljao o problematici katoličkog tiska, pa tako i 
Glasa Koncila. 

Tako je 6. travnja 1971. godine primio vodstvo Kršćanske sadašnjosti — Tomislava Šagi- 
Bunića, Vjekoslava Bajsića, Josipa Turčinovića i Julija Sulića — pri čemu u dnevničkom 
zapisu navodi kako se ti teolozi »smatraju [se] nepravedno suđenima, progonjenima i 
nezaštićenima!« Dodaje kako je najogorčeniji bio Šagi-Bunić, i da ga on razumije jer »on 
svakako nije zaslužio da ga se proglasi heretikom i da mu se niječe ljubav prema Crkvi! 
Nisu to zaslužili ni ovi njegovi suradnici!« No, pritom dodaje i kako se Šagi-Bunić »ne 
slaže s pisanjem Smiljane Rendić«, te da upravo njezine članke smatra najodgovornijima 
»da je došlo do takve opozicije prema Glasu Koncila«“. 

Nadbiskup Kuharić ponovno se, kako doznajemo iz njegova Dnevnika, na prijedlog Živ- 
ka Kustića i Josipa Ladike, u župnom uredu u Samoboru 15. studenoga 1971. godine 
susreo sa skupinom teologa i djelatnika u tisku među kojima su, uz Kustića i Ladiku, 
bili i Tomislav Šagi-Bunić, Josip Turčinović, Stipe Bagarić, Vjekoslav Bajsić, Vladimir 
Pavlinić, Mijo Gabrić, Valent Vuk i Trpimir Stjepan Grmec. Na tom je susretu, sudeći po 
dnevničkom zapisu, nadbiskup Kuharić bio oštriji te je svojim sugovornicima poručio 
da ih »situacija sili na ozbiljan razgovor«. »Moja savjest me obvezuje i ne dopušta mi 
da budem ravnodušan. Dijeli se Crkva, dijeli se narod, a to si mi ne smijemo dopustiti«, 
poručio je svojim sugovornicima nadbiskup Kuharić, dodajući kako je imao dojam da je 
njegovim sugovornicima nedostajalo bilo kakve samokritike i priznanja da su možda i oni 
suodgovorni za nastale sporove i krize: »Rekao sam im neke činjenice, porazne i žalosne, 
a zbivaju se u ime koncilske obnove u svijetu! Rekao sam da ne vjerujem u takvoga Duha 
Svetoga koji bi takve stvari nadahnjivao. [...] Biskupi su stalno proglašavani kao neki dik- 
tatori kojima je samo do »vlasti« a oni su strpljivi i obazrivi. [...] Po takvoj ekleziologiji 
ne bi bila uopće moguća uprava Crkve. Ruše auktoritet i stoje uz sve pobune a ne ocjenju- 
ju da se u tome mogu sakrivati pozadine koje nemaju ništa veze s obnovom Crkve [...]« 


€ Isto, str. 3. 

** Dnevnički zapis Franje Kuharića od 6. travnja 1971., u: NAZ, Ostavština Franje Kuharića, Nepotpune 
dnevničke zabilješke u godini 1971., korice 1, Sveš. 2, str. 3. U jednom pismu novom glavnom uredniku 
Živku Kustiću iz 1973. godine, Rendić je ustvrdila kako je često bila pogrešno shvaćena, jer su njezini članci 
u Glasu Koncila doživljavali znatne uredničke intervencije. »Ja sam pisala po svojoj savjesti, a on [urednik 
Pavlinić| je to što sam ja pisala manipulirao po svojoj. Ja znam što sam pisala, imam pun ormarić kopija svo- 
Jih vijesti i kronika pisanih za GK u ovih devet godina. Ali to znam samo ja, a javnost — biskupe uključujući 
— zna samo ono što mi je i kako mi je od toga objavljeno«. Usp. Pismo Smiljane Rendić Živku Kustiću od 19. 
srpnja 1973., u: Osobni Arhiv Vladimira Pavlinića, London; Preslika pisma u posjedu A. Mikića. 

#5 Dnevnički zapis Franje Kuharića od 15. studenoga 1971., u: NAZ, Ostavština Franje Kuharića, Nepotpune 
dnevničke zabilješke u godini 1971., korice 1, Sveš. 2, str. 27—28. 

Na blagdan Krista Kralja 21. studenoga 1971., na ručku s Kuharićem u istoimenoj zagre- 
bačkoj župi na Trnju, odvjetnik Zlatko Kuntarić »teško optužuje Glas Koncila radi njegovih 
sadržaja« i »očekuje [se] od mene odlučan postupak«.* Sutradan, 22. studenoga 1971., Ku- 
harić održava sastanak s novinarkom Glasa Koncila Smiljanom Rendić. Premda je glavna 
tema susreta bio jedan njezin članak u Kritici (br. 19/71), koji je u to vrijeme imao velika 
odjeka i prema kojem je Kuharić vrlo kritičan, na susretu je bilo riječi i o Glasu Koncila." 


2.7. Prigovori apostolskog delegata i pronuncija Marija Cagne na račun djelovanja KS-a 
i pisanja Glasa Koncila 


Na djelovanje KS-a i pisanje Glasa Koncila Kuhariću se požalio i apostolski delegat, a od 
rujna 1970. godine i obnove punih diplomatskih odnosa između Jugoslavije i Svete Stolice 
i pronuncij Svete Stolice u Jugoslaviji Mario Cagna. 


Da su i nadbiskupu Cagni stizale pritužbe na račun pisanja Glasa Koncila, doznajemo iz 
samoga lista, koji pred kraj 1969. godine objavljuje jedno anonimno pismo koje mu je 
upućeno, a u kojem se tvrdi kako Glas Koncila »smućuje i sablažnjava vjernike svojim li- 
beralizmom, čestim jednostranim izvještavanjem, kritikom Rimske Kurije, kritikom naših 
preuzvišenih gg. Biskupa«*. 


No, prvo pisano svjedočanstvo o aktivnoj uključenosti nadbiskupa Cagne u razgovore o 
Glasu Koncila, koji je postao predmetom crkvenih kritika, datira još i ranije, s kraja pro- 
sinca 1968. godine, kad biskup Kuharić u svome Dnevniku spominje susret s delegatom 
Cagnom i direktorom Glasa Koncila Josipom Ladikom: »Predmet: Glas Koncila. Delegat 
je dao vrlo razborite savjete za našu situaciju!«* Nažalost, iz tog šturog zapisa teško je 
pobliže razaznati nešto više o sadržaju toga razgovora. No, nešto kasnije, na susretu od 
3. lipnja 1972. godine, Cagna nadbiskupu Kuhariću izražava »nezadovoljstvo katoličkom 
štampom kod nas koja ne daje dovoljno pozitivne hrane i stoga nije dovoljno konstruktiv- 
na. Nezadovoljan je Kršćanskom sadašnjošću i s Glasom Koncila«. Pritom mu je prenio 
kako dobiva pisma prosvjeda protiv djelovanja tih institucija, no Kuharić u dnevničkom 
zapisu dodaje kako smatra da ta pisma »ipak nisu dovoljno objektivna i da suviše jedno- 
strano zauzimaju stanovišta i izriču osude koji put protiv pravednosti«, te zaključuje: »Ni 
ja nisam zadovoljan u svemu s tim institucijama i zadaju mi briga i tjeskoba, ali isto tako 
nisam zadovoljan ni s neobjektivnom kritikom. I ja dobivam pisma od »desnice« koja se s 
više uvreda nabacila i na mene nego su to učinili »ljevičari«. »Desničari« (rijetki pojedin- 
ci ali koje se sluša ako pišu u Rim ili Pronunciju) nazvali su me sumnjivim obzirom i na 
pravovjerje. Histerija s jedne i s druge strane ostaje histerija.«" 

Dnevnički zapis Franje Kuharića od 21. studenoga 1971., u: NAZ, Ostavština Franje Kuharića, Nepotpune 
dnevničke zabilješke u godini 1971., korice 1, Sveš. 2, str. 29. 

Usp. Dnevnički zapis Franje Kuharića od 22. studenoga 1971., u: NAZ, Ostavština Franje Kuharića, Nepot- 
pune dnevničke zabilješke u godini 1971., korice 1, Sveš. 2, str. 29-30. 

»Obavijest tužiteljima Glasa Koncila«, Glas Koncila, br. 22, 9. studenoga 1969., str. 7. 

Dnevnički zapis Franje Kuharića od 28. prosinca 1969., u: NAZ, Ostavština Franje Kuharića, rukom ispisani 
rokovnik. 

Dnevnički zapis Franje Kuharića od 3. lipnja 1972., u: NAZ, Ostavština Franje Kuharića, Dnevničke 
zabilješke 1969-1973, korice 1, Sveš. 3, str. 48. 

Kod susreta u Stojdragi 9. kolovoza 1972. godine, Cagna je Kuhariću prenio kako se 
nedavno susreo sa Šagi-Bunićem i Julijem Sulićem te im je izrazio svoje nezadovoljstvo 
što »Kršćanska sadašnjost i Glas Koncila bolje ne surađuju s biskupima«. Također im je 
poručio da »smatra da je ipak utjecaj nekih ljudi u tim grupama destruktivan« te kako oni 
»ne podupiru pastoralnu odgovornost biskupa nego je nekim člancima odmažu«, te je 
Šagi-Bunića pitao »zašto svojim autoritetom stoji iza tih ljudi«.7! 


2.8. »Proigrana šansa« Čedomila Čekade 


Najopsežnija i najstudioznija kritika sadržaja Glasa Koncila u javnosti pojavila se u listo- 
padu 1971. godine, kad je poznati katolički novinar, svećenik i publicist Čedomil Čekada 
u vlastitoj nakladi objavio knjižicu Proigrana šansa: »fenomen Glasa Koncila« u svjetlu 
činjenica i dokumenata. Iz toga bi se (pod)naslova moglo zaključiti kako je ona svojevr- 
stan odgovor na članak koji je Janko Torbar (Tomislav Šagi-Bunić) nešto ranije objavio u 
Kani." U tome je tekstu, naime, »Torbar« vrlo pohvalno pisao o Glasu Koncila, ali i vrlo 
kritično o nekadašnjem, predratnom i pretkoncilskom katoličkom tisku, dodajući kako ta- 
kvih katoličkih novina »ima i danas«, očito aludirajući na tzv. konzervativni crkveni tisak, 
što je Čekada zasigurno prepoznao ne samo kao kritiku (i) svojega nekadašnjeg rada kao 
predratnog katoličkog novinara, nego i sadašnjeg djelovanja kao pisca zapaženih članaka 
u Vjesniku Đakovačke biskupije i istaknutog predstavnika tzv. »tradicionalista« toga doba. 


U knjižici Proigrana šansa na nepunih 76 stranica, premda iznosi i niz pohvala na račun 
lista, Čekada već u uvodu prigovara kako je »Glas Koncila [je] postepeno, ali konstan- 
tno, sve više, skretao na lijevo. Sve je manje bio suzdržan i oprezan, sve manje neutralan 
i objektivan u aktualnim dilemama između oba krila u katoličkom i crkvenom životu. 
Informacije su mu postajale jednostranije: o katoličkoj se je desnici u njemu malo govori- 
lo, njegove simpatije sve su otvorenije prelazile na stranu “kontestatora?, “osporavatelja", 
“katoličke ljevice. On je uvijek pledirao za “koncilsku obnovu? i za koncilsko kršćanstvo, 
ali je tu obnovu i to koncilstvo sve više tumačio na jedan način, koji se nije puno obazirao 
ni na rimske i papinske direktive, ni na koncilske dokumente i njihovu autentičnu inter- 
pretaciju po organima Svete Stolice; sve je više pledirao za one, koji su Koncil tumačili na 
svoju ruku i podmetali mu svoje liberalne, modernističke, racionalističke, ideje na račun 
tradicionalnih crkvenih shvaćanja«.?? 


U prilog toj tezi autor navodi i, u ovome radu spominjane, »slučajeve«, od »Issolota« i 
»Churua«, Holandskog katekizma, pa sve do domaćih »slučajeva« u Đakovu i Hercego- 

Dnevnički zapis Franje Kuharića od 9. kolovoza 1972., u: NAZ, Ostavština Franje Kuharića, Dnevničke 
zabilješke 1969-1973, korice 1, Sveš. 3, str. 60. 

Janko TORBAR [Tomislav ŠAGI-BUNIĆ], »Fenomen Glasa Koncila«, Kana, br. 3, ožujak 1971., str. 6—7. 
Bitne dijelove toga teksta prenio je i Glas Koncila u br. 6, 21. ožujka 1971., str. 1-2. Da se upravo Tomislav 
Šagi-Bunić »krije« iza navedenog pseudonima, potvrdio je on sam: »Kad je godine 1971. izašao dvjesto- 
ti broj Glasa Koncila pisao sam u ožujskom broju Kane te godine o “Fenomenu Glasa Koncila*.« Usp. 
Tomislav ŠAGI-BUNIĆ, »Glas Koncila — Božji dar Crkvi u Hrvata«, Glas Koncila, br. 32, 8. kolovoza 
1993., str. 3. 

Čedomil ČEKADA, Proigrana šansa. “Fenomen Glasa Koncila'u svjetlu činjenica i dokumenata, Đakovo 
1971., str. 11. 

vini, ali i okrugle stolove u organizaciji Glasa Koncila, Svećenički tjedan 1971., te konfe- 
rencije za novinare nakon zasjedanja BKJ, kao i potporu »mladim katolicima«. A potom, 
u opsežnoj analizi članaka Glasa Koncila po pojedinim temama, s nizom svojih kritičkih 
primjedaba, pred kraj brošure predlaže da taj list »izmijeni pravac pisanja i da se odsada 
pridržava načelnih direktiva, koje bi mu, kao i drugim katoličkim glasilima, davali bisku- 
pi« te da u budućnosti više »našemu katolicizmu ne nameće bilo čija partikularna shvaća- 
nja« ili pak, što Čekada drži realnijim rješenjem, da se »sadašnjem uredničkom konzorciju 
Glasa Koncila [dade] slobodu, da i dalje izdaje list po svome ukusu, ali sa promijenjenim 
imenom, bez ikakvih, direktnih ili indirektnih, veza sa službenom Crkvom i uz punu svoju 
odgovornost, moralnu i materijalnu«. 

Nedugo nakon što se Čekadina knjižica pojavila u javnosti, list joj posvećuje čak tri od- 
vojena članka, od kojih jedan potpisuje uredništvo," drugi Smiljana Rendić,“ a treći »don 
Jure«, odnosno Živko Kustić," čime se vjerojatno željelo sugerirati da najizvrsnija pera 
Glasa Koncila zajednički odbacuju optužbe koje je na račun lista Čekada u svojoj brošuri 
iznio te da što se toga tiče u uredništvu nema nikakvih nesuglasica. 


U idućem broju list objavljuje i brojna pisma potpore svome radu, odnosno kritika na 
račun Čekadine knjige, među kojima i zajedničku izjavu 29-orice svećenika iz Zagreba te 
skupno pismo šestorice svećenika iz Podravine, a u proljeće 1972. godine donosi i kratku 
obavijest o tome da je »Janko Torbar« (Tomislav Šagi-Bunić) počeo u biltenu Svjedočenje 
objavljivati opsežan odgovor Čedomilu Čekadi na njegovu knjižicu Proigrana šansa, ko- 
jim želi »pokazati javnosti koje su prave namjere dr. Č. Čekade«". 

I prije objave knjižice Proigrana šansa Čedomil Čekada i Glas Koncila, osobito njegov 
autor Tomislav Šagi-Bunić, znali su javno polemizirati. No, najotvoreniju kritiku Čekadi- 
nih stavova list je otvorio kolumnom »Pismo seoskog župnika« u božićnom broju 1969. 
godine. U njoj Kustić Čekadi, odnosno njegovu tekstu objavljenom u Vjesniku Đakovačke 
biskupije (br. 11/69.), prigovara nekritički odnos prema pretkoncilskoj Crkvi, a dovodi 
u pitanje čak i pravovjernost nekih njegovih iznesenih teza. Na kraju neizravno zaklju- 
čuje kako je Čekadino vrijeme »prošlo«: »Dobro je zasvirati, a dobro je i sviralu za pas 
zadjenuti«.“ 

Zbog toga je teksta u pismu datiranom 27. prosinca 1969. godine biskupu Franji Kuha- 
riću, kao »odgovornom uredniku« lista, ali i kao »predstavniku Nakladnika«, u obranu 
Čedomila Čekade stala skupina vjernika intelektualaca. Među trideset i četiri vlastoručna 
potpisa na kraju toga pisma, od kojih neki nisu jasno čitljivi, bili su i neki ugledni katolički 
intelektualci toga doba, među kojima i Sibe Zaninović, bračni par Lav i Hella Znidarčić, 
bračni par Drago i Anka Cerovac, Smiljan Paraga, Antun Živković, Grga Pejnović, Filip 


"4 [sto, str. 56-57. 

75 UREDNIŠTVO, »Čedomil Čekada optužuje«, Glas Koncila, br. 22, 31. listopada 1971., str. 13. 

Smiljana RENDIĆ, »Oklopnici strana u borbi protiv nade«, Isto. 

7 Don JURE [Živko KUSTIĆ], »Čudna sloga Čede, Ive i Igora«, sto, str. 12. 

8 Usp. »Odjeci na tužiteljsku knjižicu Čedomila Čekade«, Glas Koncila, br. 23, 14. studenoga 1971., str. 
12-13. 

? »Janko Torbar odgovara Čedomilu Čekadi«, Glas Koncila, br. 8, 16. travnja 1972., str. 18. 

"Don JURE [Živko KUSTIĆI, »Prva je drugoj jednaka«, Glas Koncila, br. 25, Božić 1969., str. 14. 

Juras i drugi.š! U tome se pismu izražava nezadovoljstvo člankom »don Jure«, ističući 
kako ih ne smeta »različitost mišljenja i gledanja na rješavanje suvremenih strujanja i 
problema Crkve kod nas i u svijetu«, ali ih je zasmetao »način pisanja i stav pisca — don 
Jure, prema zaslužnom katoličkom publicistu dru Čedomilu Čekadi«. Dodajući kako je 
naglasak te kolumne na pozivu Čekadi da »prestane pisati, jer je njegovo vrijeme prošlo«, 
autori ističu kako ih iznenađuje takav pristup »don Jure« »prema bratu svećeniku« koji, u 
vremenima kad je dijalog važan i aktualan, čini »vrlo slabu uslugu katoličkoj stvari«. Isti- 
čući kako su uvjereni »da pisanje don Jure nije službeni stav uredništva Glasa Koncila«, 
u pismu se zaključuje: »Ne radi se samo o osobi dra Čedomila Čekade, kojemu mi svi ne- 
izmjerno mnogo dugujemo zbog njegova priznatog publicističkog djelovanja, kao i zbog 
njegovih osobnih žrtava, nego se radi i o načelnom pitanju da li je dopustiv takav /don 
Jurin/ stav prema čovjeku, piscu i svećeniku. Ako je to — kao u konkretnom slučaju — dr. 
Čekada, čovjek koji je u životu pokazao divljenja vrijedan karakter, onda stvar i zabrinja- 
va. Bili bismo Vam, Monsinjore, zahvalni, kad bi se uredništvo Glasa Koncila ogradilo od 
takvog stava prema dr. Čekadi i načinu pisanja uopće, te kada bi omogućilo dru Čekadi da 
u jednom od slijedećih brojeva Glasa Koncila odgovori »seoskom župniku.«* 


Biskup Kuharić to je pismo dostavio uredništvu Glasa Koncila 4. ili 5. siječnja 1970.,% za- 
jedno s popratnim pismom, u kojemu je u velikoj mjeri dao za pravo potpisnicima dostav- 
ljenog pisma, ali i samom Čekadi u nekim njegovim napisanim stavovima u spomenutom 
članku Vjesnika Đakovačke biskupije. »I moje je mišljenje da se stvar nije smjela onako 
postaviti. Da mi je članak bio prije predložen, ja ga sigurno ne bih bio odobrio u onakvoj 
formi«, piše Kuharić uredništvu, te dodaje kako je u tome članku »Čekada ipak nepraved- 
no napadnut jer su neke misli samovoljno interpretirane izvan cjeline cijelog njegovog 
stava«. U nastavku Kuharić zamjera autoru kolumne što je Čekadu i njegovu kritiku uspo- 
redio »s [Olegom] Mandićem i [Milošom] Žankom«, što biskup smatra nepoštenim, tim 
više što Čekada »sigurno ima najbolje nakane i upozorava na suviše izazovne gluposti, 
koje se pojavljuju na Zapadu a pomalo očijukaju i prema Istoku«, te dodaje: » Trebalo je 
imati na umu da je taj čovjek za katolike Bosne pojam i da je taj čovjek svjedočio svoju 
vjernost Crkvi sa 12 godina tamnice. Ima i razloga da bude osjetljiv u situaciji pred kojom 
ni ne smijemo zatvarati oči!«š“ 


Kuharić potom dodaje kako i on neke pojave smatra »opasnijima za život Crkve nego što 
se misli da jesu«, te kako »ne škodi« ako na njih netko »i oštrije upozori«. Dodajući kako 
si Glas Koncila ne smije dopustiti takve članke koji su »povreda ljubavi i pravednosti«, 
Kuharić nastavlja: »Moram Vam biti iskren pa Vas molim da razmislite odjeke takvih po- 
lemika unutar Crkve obzirom i na moj položaj kao biskupa i odgovornog urednika. Bilo 
je stvari koje ja baš ne bih kao odgovorni urednik potpisao a niti kao biskup uzimajući 
u obzir kompleksnost naše situacije i situacije Crkve danas! Ipak nisam uvijek reagirao 
imajući povjerenje u dobre nakane i poštivajući Vašu odgovornu slobodu. Morate priznati 


š! Pismo skupine vjernika biskupu Kuhariću do 27. prosinca 1969., u: NAZ, Ostavština Franje Kuharića, ko- 


rice Spisi 3. Preslika pisma u: A.MIKIĆ, Crkveno i društveno značenje Glasa Koncila, str. 471-473. 

Pismo skupine vjernika biskupu Kuhariću do 27. prosinca 1969., str. 1-2. 

Datum, zbog ispravka pisaćim strojem, nije jasno vidljiv. U: NAZ, Ostavština Franje Kuharića, korice Spisi 
3. Preslika pisma u: A. Mikić, Crkveno i društveno značenje Glasa Koncila, str. 474-475. 

Pismo biskupa Franje Kuharića uredništvu Glasa Koncila od 4 ili 5. siječnja 1970, str. 1. 

da sam bio daleko od toga da bih bio cjepidlaka. Međutim, ipak bih Vas želio upozoriti da 
vodite o tome računa da se Glas Koncila izdaje u ime Nadbiskupije i da je biskup odgovor- 
ni urednik koji bi imao pravo da mu prije budu predložene delikatnije stvari.«š* 


Na to je pismo biskupu Kuhariću odgovorio autor kritiziranoga članka Živko Kustić.** U 
njemu priznaje da se, pišući »sporni« članak i sam osjećao »vrlo neugodno«, ali i dodaje 
kako mu »ni sada, nakon dobrog promišljanja, savjest ne predbacuje što sam onako postu- 
pio«. Svjedočeći kako »pojave koje u Crkvi zabrinjavaju, zabrinjavaju i uredništvo Glasa 
Koncila, zabrinjavaju i mene osobno«. U nastavku pisma ističe kako je s Čekadom »ovih 
godina« imao najmanje dva ozbiljna razgovora, do kojih je došlo na njegovu inicijativu »u 
želji da izgladim sukob, da izbjegnem stvaranje fronta između njega i naših zagrebačkih 
teologa«, te kako je s istim napravio i vrlo pomirljiv intervju. No, dodaje Kustić, »on je 
nakon svega toga nastavio kampanju«, i to kampanju protiv samog Koncila: »Osobno sam 
uvjeren da je to prava kampanja protiv Koncila. Mogao bih to i dokazati. Bilo bi dosta 
proći redom njegove članke koji su pisani za vrijeme Koncila. Redovito je do zadnjeg časa 
zastupao ono što je Koncil odbacio. I to je, dok nije bilo službeno odbačeno, zastupao kao 
jedino moguće, kao stav svih razumnih i kreposnih, prikazujući zastupnike drugačijeg 
stava kao nesvjesne, kao sumnjive s obzirom na vjernost Crkvi.«?? 

Takvo pisanje, zaključuje Kustić, »smućuje svećenika, koči obnovu duhova, gasi u ljudi- 
ma vedru nadu da Crkvu ovoga časa vodi Duh Sveti«. Što se pak tiče Kuharićevih navoda 
o opasnostima po Crkvu, Kustić ističe kako se s time slaže, te kako je i sam o tome pisao 
»kroz brojeve i brojeve Glasa Koncila«. No, pita se Kustić, »zašto on sada podiže paniku 
te zaključuje: »Nisam postupio nasumce, moram biti odgovoran za svoje stavove. Znam 
da je dr. Čekada zaslužan svećenik i visoko moralna ličnost. Volio bih da ljudi vjeruju 
da i mi Boga molimo i da se Boga bojimo. Napisao sam ovo po savjesti, svjestan svoje 
odgovornosti. Računam na razumijevanje, s punim poštovanjem Vašeg autoriteta. Naža- 
lost, nijedan se autoritet nije našao ponukanim da protestira protiv razornog pisanja dra 
Čedomila Čekade.«# 


2.9. Kritke Glasa Koncila na susretima s predstavnicima državnih vlasti 


Neke od kritika na računa Glasa Koncila pojedini su crkveni predstavnici izricali i na 
susretima s predstavnicima državnih vlasti, što je pomno bilježila Komisija za vjerska pi- 
tanja SR Hrvatske. Tako, primjerice, zamjenik predsjednika savezne Komisije za vjerska 
pitanja Petar Šegvić 6. rujna 1966. godine pisanom Informaciju izvješćuje republičku Ko- 
misiju o posjeti beogradskog nadbiskupa Gabrijela Bukatka saveznoj Komisiji, pri čemu 
je Bukatko primijetio kako su slovenski biskupi pozdravili potpisivanje Protokola između 


85 Isto, str. 2. 

Pismo Živka Kustića biskupu Kuhariću nosi nadnevak 7. prosinca 1970., no očito je riječ o tiskarskoj 
pogrešci te je trebalo stajati »7. siječnja 1970.« Usp. NAZ, Ostavština Franje Kuharića, korice Spisi 3. 
Prijepis pisma u: A. MIKIĆ, Crkveno i društveno značenje Glasa Koncila, str. 476-477. 

#7 Pismo Živka Kustića biskupu Franji Kuhariću od 7. siječnja 1970., str. 1-2. 

8 Isto, str. 2. 

Beograda i Svete Stolice, »na najistaknutijem mestu u svom listu Družina«, kao što je to 
učinio i on »u svom listu Blagovest«, ali i da je »primetio da Glas Koncila nije uopšte niti 
tekst Sporazuma objavio a niti dao vlastiti komentar istom, a da se o pozdravljanju istoga i 
ne govori«?. Splitski biskup Frane Franić i njegov pomoćni biskup Ivo Gugić na sastanku 
s članom savezne Komisije za vjerska pitanja Petrom Šegvićem, predsjednikom republič- 
ke Komisije Vjekoslavom Cvrljom i splitske Komisije Ivom Petrinovićem u Splitu 18. 
travnja 1968. godine kritički su progovorili i o Glasu Koncila: »Kao najbolju ilustraciju 
[Franić] je navodio primer Glasa Koncila koji ni njih ne zadovoljava. Podvukao je da 
tamo ima svoj uticaj nekoliko ekstremnijih funkcionera — sveštenika (ne imenujući niko- 
ga) a da je najnegativniji don Jure koji je Splićanin, a to naglašava upravo zbog toga da ga 
se ne shvati da kritikuje sa lokalnog gledišta. Gugić i Franić su se složili da Glas Koncila 
zaostaje za Koncilom i da vredni napori koje čine Šagi-Bunić i drugi teolozi ne mogu dati 
željene rezultate jer u njihovim rukama nije rukovodstvo lista.«*" 

Provincijal franjevaca trećoredaca Nikola Gregov u razgovoru s tajnikom Komisije Iva- 
nom Lazićem 10. lipnja 1968. godine složio se sa svojim sugovornikom da bi Glas Konci- 
la mogao biti i manje kritičan, odnosno »da mnoge stvari kako ih interpretira Glas Koncila 
ne bi trebalo tako interpretirati, jer od toga nema koristi ni Crkvi ni državi«. Pritom je 
dodao kako će, nakon što je sad saznao da i u Komisiji na takvo pisanje imaju prigovora, 
»znati u pogodnoj prilici reći (mislio je na G. K.) odgovornima, da ne bi trebalo u vjerskoj 
štampi pretjerivati i od sitnih stvari praviti velike probleme.«! Bivši provincijal Družbe 
Isusove u Hrvatskoj Ivan Fuček u razgovoru s tajnikom zagrebačke Komisije za vjerska 
pitanja Zvonkom Ljubićem povjerio se kako ni on sam često nije zadovoljan pisanjem 
Glasa Koncila »jer on nije uvijek na liniji koncilskih ideja«. Također je dodao kako su o 
pojedinim napisima toga lista i drugi svećenici »veoma kritički raspravljali«, a »više puta 
je sam kardinal Šeper izražavao svoje nezadovoljstvo s pisanjem Glasa Koncila«. Pa i 
pročelnik Centra Kršćanska sadašnjost Vjekoslav Bajsić, na susretu s članom Komisije 
Ivanom Ceranićem 21. svibnja 1968. godine, izrazio je svoju rezerviranost prema nekim 
sadržajima toga lista. Naime, na Ceranićeve »prigovore na pisanje vjerske štampe a po- 
sebno Glasa Koncila«, Bajsić je odgovorio kako »i on ima prigovora te da često raspravlja 
s redakcijom i prema njegovom mišljenju Glas Koncila je još dobar kakav bi bio da se 
na njega ne utječe u pozitivnom smislu«?. Slično i na susretu od 25. srpnja 1968. godine 
Bajsić, kako navode u Komisiji, pokazuje »jedan konstruktivan stav« nakon što mu je Ce- 
ranić iznio primjedbe na račun pisanja Glasa Koncila, »naročito u vezi s držanjem biskupa 
Kuharića kao odgovornog urednika i članaka koji se odnose na provociranje u vezi zločina 
svećenika za vrijeme Drugoga svjetskog rata, poistovjećivanja hrvatstva i katolicizma te 


# Informacija o posjetu beogradskog nadbiskupa Gabrijela Bukatka saveznoj Komisiji od 6. rujna 1966., u: 
HDA, Fond Komisije za odnose s vjerskim zajednicama (dalje: KOVZ), kutija 69, Pov. br. 154/1966. 

% Zabilješka sa susreta biskupa Frane Franića i Ive Gugića s Petrom Šegvićem, Vjekoslavom Cvrljom i Ivom 
Petrinovićem od 18. travnja 1968., u: HDA, KOVZ, kutija 75, Pov. br. 12/1968. 

*! Zabilješka o razgovoru Ivana Lazića i Nikole Gregova od 10. lipnja 1968., u: HDA, KOVZ, kutija 75, Pov. 
br. 13/1968. 

* Zabilješka o susretu Zvonka Ljubića s Antunom Fostačem i Ivanom Fučekom od 12. kolovoza 1968., u: 
HDA, KOVZ, kutija 78, Pov. br. 190/1968. 

* Zabilješka o susretu Ivana Ceranića i Vjekoslava Bajsića od 21. svibnja 1968., u: HDA, KOVZ, kutija 78, 
Pov. br. 162/1968. 

pismo koje su uputili svećenici iz SR Njemačke među kojima su potpisani i poznati emi- 
granti Dominik i Krsto Šušnjara, [Franjo] Lodeta, [Metod] Kelava i dr.« 


Zaključak 


Stručnoj, pa i široj zainteresiranoj javnosti, zasigurno je poznata činjenica kako je Glas 
Koncila od svog osnutka 1963. godine pa sve do pada komunističkog režima 1990. godine 
bio izložen pritiscima, povremenim zapljenama, pa i sudskim procesima pokrenutima od 
tadašnjih komunističkih vlasti, što je tema koja je već djelomice obrađena i u domaćoj 
stručnoj literaturi. No, u ovom smo radu nastojali prikazati kako se taj list u prvih deset 
godina svog postojanja suočavao i s ozbiljnim, na trenutke i vrlo oštrim kritikama ne samo 
dijela svojih čitatelja vjernika nego i vjerničkih i svećeničkih skupina, pa i najviših pred- 
stavnika crkvenih vlasti u zemlji. U prvim godinama, do završetka Drugoga vatikanskog 
koncila, te su kritike uglavnom dolazile od onih koji su se protivili promjenama koje je 
donio Koncil, osobito u pogledu liturgijske reforme, a o kojima je list ne samo pisao nego 
ih i otvoreno podupirao. No, već od 1965. godine pojedini čitatelji, pa i sam utemeljitelj 
nadbiskup Franjo Šeper te tadašnji odgovorni urednik lista biskup Franjo Kuharić, imali 
su primjedaba i na način na koji su pojedini članci objavljeni u Glasu Koncila tretirali po- 
jedina vjerska i moralna pitanja, premda su i jedan i drugi branili uredništvo od onih koji 
su tražili poduzimanje konkretnih mjera protiv toga lista. A kad su se, osobito u Katoličkoj 
crkvi na Zapadu, rasplamsale polemike, pa i unutarcrkveni sukobi oko načina provedbe 
poslijekoncilske obnove — o čemu je list otvoreno i učestalo izvještavao — od kraja 1967. 
i početka 1968. godine Glas Koncila sve je češće optuživan i za promicanje i »uvoz« pro- 
gresističkih ideja te poticanje otpora zakonitim crkvenim vlastima — »kontestatorstvo«. 
Kad su se, pak, »slučajevi« slični onima na Zapadu počeli pojavljivati u i Crkvi u Hrvat- 
skoj — od Đakovačke, preko Zadarske do Riječke (nad)biskupije — pisanje Glasa Koncila 
postalo je i predmetom rasprave tadašnje Biskupske konferencije Jugoslavije, apostolskog 
delegata i pronuncija Maria Cagne, a i nadbiskup Šeper, koji je u međuvremenu postao 
kardinalom te pročelnikom Kongregacije za nauk vjere, u jednom je pismu biskupu Kuha- 
riću oštro kritizirao uređivačku politiku tadašnjeg glavnog urednika Vladimira Pavlinića. 
No, premda je u čestim susretima s uredništvom lista u to vrijeme (nad)biskup Kuharić 
također bio kritičan prema pojedinim člancima i postupcima uredništva, on je ipak — kako 
proizlazi iz njegovih dnevničkih zapisa — na službenim mjestima branio Glas Koncila i 
njegove autore, ističući kako ne sumnja u njihov katolički identitet i dobre namjere te se 
protivio poduzimanju konkretnih mjera prema tome listu, koje su tražili neki drugi bisku- 
pi, članovi tadašnje BKJ. 

Premda se dio kritika koje su dolazile na račun pisanja Glasa Koncila dade iščitati i iz 
analize samog sadržaja toga lista, jer su neke od njih i prenesene na njegovim stranicama, 


** Zabilješka o susretu Ivana Ceranića i Vjekoslava Bajsića od 25. srpnja 1968., u: HDA, KOVZ, kutija 78, Pov. 
br. 162/1968. 

% Usp. Miroslav AKMADŽA, Katolička crkva u komunističkoj Hrvatskoj 1945.—1980., Zagreb — Slavonski 
Brod, 2013., str. 301 sl.; 329; 410; 413; 436-438 i dr.; Ivan MIKLENIĆ, Pogledi u Glas Koncila, Zagreb, 
2013., str. 36—54. 

poput pisama pojedinih čitatelja te rasprava na pojedinim konferencijama za tisak u sklo- 
pu zasjedanja Biskupske konferencije, njihovi razmjeri i oštrina dosad su ipak bili uglav- 
nom nepoznati, zbog nedostupnosti arhivske građe. Primjerice, službena pisma iznesena i 
obrađena u ovom radu nisu bila objavljena u Glasu Koncila, niti su pisana s namjerom da 
za njih, u vrijeme nastanka, dozna šira javnost. 


Kako se dade zaključiti iz, u ovome radu obrađenih, izvora i građe, kritike na račun Glasa 
Koncila često su bile povezane i s kritikama na račun tadašnje Kršćanske sadašnjosti pa, 
primjerice, nadbiskup Kuharić o tim kritikama često zajednički razgovara s predstavnici- 
ma obiju institucija, a njihovi predstavnici na konferencijama za tisak zajednički nastupaju 
u polemici s pojedinim biskupima. Ta povezanost dviju institucija ne začuđuje s obzirom 
na činjenicu da su i Kršćanska sadašnjost i Glas Koncila dijelom proizašle iz istoga teo- 
loškog kruga, kako su to svojedobno pojasnili Josip Turčinović* i Živko Kustić"", a jedan 
od najistaknutijih članova vodstva KS-a Tomislav Šagi-Bunić ujedno je bio i jedan od 
najvažnijih teoloških autora Glasa Koncila. Drugi dio kritika mogao bi se povezati s ne- 
zadovoljstvom predratnih katoličkih novinara uređivačkom politikom i sadržajem Glasa 
Koncila, jer taj list nije krio kako želi biti bitno drukčiji od predkoncilskoga katoličkog 
tiska.* Tako, primjerice, upravo jedan od istaknutih predratnih katoličkih novinara Če- 
domil Čekada sastavlja najiserpniju kritiku na račun Glasa Koncila te objavljuje svoju 
Proigranu šansu, a i među potpisnicima pisma skupine vjernika koji u pismu nadbiskupu 
Kuhariću staju u njegovu obranu također su bili predratni katolički novinari. No, prije 
svega, iz crkvenih kritika koje su dolazile na račun Glasa Koncila ponajprije se može 
iščitati sva dinamika, pa i dramatičnost zbivanja i rasprava u Katoličkoj crkvi postkoncil- 
skog vremena, ali i postojanje vrlo žive unutarcrkvene javnosti toga vremena, što je ovim 
radom i dodatno rasvijetljeno. 


% Usp. Josip TURČINOVIĆ, »Kršćanska sadašnjost u pokoncilskoj obnovi«, u: Jeke jednog Koncila, Radovi 
Bogoslovske tribine o dvadesetoj godišnjici Drugog vatikanskog koncila (Spectrum 7), Zagreb, 1984., str. 
153 sl. 

% Usp. Živko KUSTIĆ, »Naše crkvene i društvene prilike u vrijeme djelovanja Kršćanske sadašnjosti«, Nas- 
tanak i razvitak Kršćanske sadašnjosti. Zbornik radova sa znanstvenog simpozija o 40. obljetnici djelovanja, 
Zagreb, 2010., str. 45. 

% Usp. Smiljana RENDIĆ, »U čemu je novost i posebnost Glasa Koncila«, Glas Koncila, br. 20, 8. listopada 
1972.; ISTA, »Glas Koncila — promicatelj krugova Pavla VI.«, Glas Koncila, br. 32, 8. kolovoza 1993., str. 6. 

Summary 


ECCLESIASTICAL AND RELIGIOUS CIRCLES CRITICISM ON THE CONTENTS OF 
GLAS KONCILA [HERALD OF COUNCIL] ZN THE PERIOD 
BETWEEN 1963 AND 1972 


Catholic biweekly newspapers Glas Koncila from its beginnings (fall of 1963) drew much 
attention within ecclesiastical public. This interest was followed with many praise, and 
continuing rise of the subscriptions during the first decade of publishing. Still, beside 
the approvals during this period these newspapers met some criticism within ecclesiasti- 
cal public and ecclesiastical leadership. At the beginning these critics were related to 
the editorial policy of supporting the post-council renewal of the Catholic Church, while 
later critics also debated questions regarding moral catechism of the Church, and in the 
late 60s and in the beginning of 70s the editorial board was sometimes accused because 
of the »import of progressistic ideas« from the West and support of »rebellious spirits« 
against legal ecclesiastical authorities; especially after several church »cases« signifi- 
cantly marked life of the Church within the Croatian people of that time. Moreover, at that 
time certain groups of believers debated about Glas Koncila, too, and similarly members 
of the highest ecclesiastical authorities in the country expressed their concern about the 
newspapers. Some of the representatives of the ecclesiastical authorities even wrote pro- 
test letters to the editorial board and to the editor in chief (arch)bishop Franjo Kuharić. 
Furthermore, certain articles published in Glas Koncila were discussed on the councils 
of the Bishops conference of Yugoslavia. All critics questioned the editorial policy and 
requested its change, or at least that the Church should openly distance from such edito- 
rial policy and such newspapers. Authors of the article have analyzed the published text in 
the newspapers, as well as critique, together with some — up to now — not known archival 
sources from the period between 1963 and 1972. Finally, they gave an overview of all the 
tensions that (post)conciliar renewal provoked not only within the Catholic Church in 
some countries of the Western Europe, but also within the Croatian people. 


KEY WORDS: Glas Koncila, Catholic press, Vladimir Pavlinić, Živko Krstić, Franjo 
Šeper, Franjo Kuharić. 

